1Jo apol doŋ otemo coyo kop i kom gin ame otimere i akinawa, 2kun gin olubo kop ame jo mogo orabo baŋwa, gin jo a rik oneno kede waŋgi ya i ageyi mere, ame gin daŋ odoko otic me amut aber. 3Pi manno-no, Adwoŋ Won Kwogo Teopilo, ka doŋ aŋio kop ducu cakere i tere, an daŋ aneno ni ber acoyi ame doŋ acano aber, 4me iniaŋ ateni me kop a rik opwonyi iye. 5I kare ame Kerode obedo abaka me Judaya, nwaŋ tye alamdoggoro ame nyiŋe Jekeria, me i eryoŋet Abija. Rik tye kede cege i akina anyira Aron, nyiŋe Elicabet. 6Gin aryo luŋ rik kitegi atir i nyim Obaŋa, kun olubo cik kede icwil a Rwot ducu aboŋo bal. 7Rik mom otye kede atinnoro, pien Elicabet nwaŋ oraŋa, gin aryo luŋ mwakki me ditogi onwoŋo doŋ pol. 8I kare ame Jekeria tye a tiyo ticcere me alamdog i nyim Obaŋa, i kare me waŋ ticcere, 9acalo kite olamdog tye, kwir okwanye me donyo i ot a Rwot pi waŋo odok akur. 10Lwak jo luŋ onwoŋo tye ka kwayo Obaŋa i oko i caa me waŋo odok akur. 11Amalaika a Rwot onen baŋe kun ocuŋ i ŋet keno me waŋo odok akur. 12Ka Jekeria one-ne, cunye opoto, lworo omake. 13Ento amalaika okobbe ni, “Kur ilwor, Jekeria, pien kwacci doŋ owinyere, dakoni Elicabet bino nywalli atin awobi, ibino cako nyiŋe Lakana, 14Ibino bedo i yomcuny kede lelo, jo apol cunygi bino bedo yom pi nywale: 15pien en bino bedo adwoŋ i nyim Rwot. En mom bino mato koŋo, kadi gin ame mero jo; Cuny Acil bino poŋ i yie, cakere i yi tottere. 16En bino dwoko jo Icrael apol baŋ Rwot Obaŋa-gi; 17en ame bino kwoŋo nyime i cuny Elia kede i tek Elia, me loko cuny onywal i kom itinogi, kede pi dwoko cuny jo a mom winyo icwil i kom ryeko a jo a kitegi atir, doki pi yikki Rwot jo a doŋ oyikere.” 18Jekeria te penyo amalaika ni, “Kara abino ŋeyo man niŋo? Pien an doŋ ati oko, anaka cega daŋ mwaka me dittere doŋ pol” 19Amalaika ogamo doge ni, “An Gabriel, ame acuŋ i nyim Obaŋa; oora ni akob kedi, kede pi kelli amut man aber wok-ki. 20Winy ba, ibino liŋ, a mom itwero kop, ituno kede i nino ame mano bino timere iye, pien mom iye koppa; cite koppa bino cobere, ka kare mere oromo.” 21Lwak obedo kuro Jekeria, kun owuro pi gallere i ot Obaŋa. 22Ame en odonyo oko, onwo-ŋo doŋ mom twero kop kedgi; gin ote niaŋ ni, ginnoro onyutte baŋe acalo lek i ot Obaŋa. En te bedo gwetogi, kun mom doŋ twero kop. 23Ka kare me ticcere otum, te dok tuŋe. 24Ka doŋ kare-nono otum, dako mere Elicabet te yac oko. Opono a romo dwete kany, te bedo kop ni, 25“Rwot otimo amannono i koma i kare ame doŋ onena iye, me ekwany lewic i koma oko i akina jo.” 26I dwe me abicel, Obaŋa ooro amalaika Gabriel i paco moro ame i lobo Galilaya, nyiŋe Najaret, 27baŋ nyako a mom ru tye kede apayi mere, ame ociko pi ico a nyiŋe Yucepu me doggola a Daudi: nyan-uu nyiŋe Ma-liam. 28Obino baŋe, omote ni, “Oreme ba, yin ame omii winyo, Rwot tye kedi !” 29Cite en cunye opoto pi kop ame oko-bo; obedo ka paro te kop me amottono. 30Amalaika te kobbe ni, “Kur ilwor, Maliam, pien inwoŋo winyo i baŋ Obaŋa. 31Nen ba, ibino gamo, ibino nywalo atin awobi, ibino cako nyiŋe Yecu. 32En bino bedo dit, obino lwoŋe ni, Wot a En Amalo Meicel: Rwot Obaŋa bino miye kom me loc a kwaro mere Daudi. 33En bino loyo ot a Yako-bo atwal, loccere mom abino gik.” 34Maliam te penyo amalaika ni, “Man bino bedo niŋo, ame pe ru aŋeye kede ico?” 35Amalaika te dokke iye ni, “Cuny Acil bino poto i komi, teko a En Amalo Meicel bino wumi bala tipo: pi manno, atin ame ibino nywalo obino lwoŋe ni, Acil, Wot Dbaŋa. 36Nen, watti Elicabet doŋ oyac oko atin awobi, i tio mere; man doŋ dwe me abicellere i kom ŋat a yam olwoŋo ni oraŋa. 37Pien mom tye ginnoro a loo Obaŋa.” 38Maliam te kobo ni, “Nen, an aŋeca a Rwot; wek obed baŋa acalo ikobo-nono.” Eka amalaika te ya oko i baŋe. 39I kare-nono Maliam oya, owoto oyotoyot i lobo ame obedo kidikidi, i paco moro me Juda, 40odonyo i ot a Jekeria, omoto Elicabet. 41Tekki Elica-bet winyo amot a Maliam, atin te tiŋere oko i yie. Cuny Acil opoŋ i yi Elicabet, 42okobo kede dwon amalo ni, “Itye kede winyo i akina mon, nyodo me yii daŋ tye kede winyo! 43Kop-pi kara ya i kwene, tota a Rwotta obino baŋa? 44Nen, ka dwon ame imota kede odo-nyo i yita, atin i yia otiŋere kede yomcuny. 45Tye kede winyo ŋat ame oye, pien kop ame Rwot otito baŋe bino cobere kakare.” 46Maliam te kobo ni, “Cunya adworo Rwot, 47yia yom pi Obaŋa Alarra, 48pien oyero aŋeca mere, kadi en obedo acan. Nen, cakere tin lwak me kare luŋ obino lwoŋa ni an ŋat a winyo tye i kome; 49pien en ame tye kede twer otima gin adit, nyiŋe daŋ cil. 50Kica mere tye baŋ lwagi jo a lwore me kare luŋ. 51Otio tic atek kede bade, olalo jo ame yon i tam me cunygi; 52oreto oloc piny i wi kome locgi, omio dito baŋ ocan. 53Jo ame kec nekogi omiogi oyeŋ kede cem abeco, oryemo olonyo odok i ciŋgi nono. 54Okonyo amiro mere Icrael, opo pi timo kica, 55acalo rik okobo baŋ kwariwa, baŋ Iburaim kede baŋ ikwae atwal.” 56Maliam ori baŋ Elicabet dwete adek, te dok ture. 57Ka kare me nywal a Elicabet oromo, onywalo atin awobi. 58Ka wati mere kede jo turgi owinyo ni Rwot otimo kica adwoŋ i kome, gin olelo karacel kede. 59I nino me aboro gin ote bino ka liro atin. Gin omito cako nyiŋe Jekeria bala nyiŋ pappere, 60ento tottere ogamo ni, “Mom amannono; obino lwoŋe ni, Lakana” 61Gin ote dok iye ni, “Kodi nyiŋŋono mom tye baŋ aturu moro.” 62Gin te gweto pappere, ote penye kite a en mito ni cak i nyiŋ atin. 63En te penyo kidi coc, te coyo ni, “Nyiŋe Lakana.” Gin ducu owuro awura. 64Cucuttono doge te yabere oko, te lebe te gony oko, okobo kun pwoo Obaŋa. 65Eworo omako jo ducu ame onwoŋo tye ceggi i laŋetgi, koppo-no te lal oko i lobo Judaya luŋ ame obedo kidikidi. 66Jo luŋ ame owinyo omako i cunygi, kun okobo ni, “Kara atin-nono kite bino bedo calladi?” Aco, koŋ inen, ciŋ Obaŋa tye i kome. 67Cuny Acil opoŋ i yi pappere Jekeria, te ero kop acalo adwarpiny ni, 68“Opwo wunu Rwot Obaŋa me Icrael, pien doŋ olimo jo mere, olakorogi. 69Omiowa twon Alar atek, i ot amiro mere Daudi, 70acalo rik okobo i dog adwarpiny mere acil, ame obedo geye i kare acon, 71me larowa i baŋ okworwa, kede i ciŋ jo luŋ ame dagowa, 72pi timo kica baŋ kwariwa, kun opo pi cikere mere acil, 73kede kwoŋ a rik okwoŋo baŋ kwarowa Iburaim, 74ni ebino miyowa otio baŋe aboŋo lworo, kun olarowa i ciŋ okworwa, 75kun wan ocil, ame kitewa atir i nyime, nino megwa ducu. 76Yin atin daŋ, obino lwoŋi ni adwarpiny a En Amalo Meicel, pien ibino kwoŋo nyim Rwot pi yiko yo mere, 77kun imio jo mere ŋec me lar, pi weko bal megi, 78pi kica Obaŋawa ame wan ocono, ame obinniwa i malo bala rupiny, 79me menyo jo ame bedo i piny acol kede i tipo me to, kede tiro tyenwa i yo me kuc.” 80Atin odoŋo, tek omedde i cunye, obedo i tim ituno i nino ame onyute iye baŋ jo Icrael.
Copyright
Learn More
luo_Latn zho_Hant eng_Latn